# Marc (evangelista)

Sant Marc (?, segle I) és considerat tradicionalment l'autor de l'Evangeli segons Marc. Venerat com a sant a tota la cristiandat, se celebra la seva festivitat el 25 d'abril.

## Dites populars

* Bon sol per Sant Jordi i per Sant Marc, podrà beure vi a raig.
* De Sant Marc a Santa Creu a sembrar síndries arreu.
* Des de Sant Miquel a Sant Marc para la canya per pescar sarg.
* El cucut, per son dret, ha de cantar per Sant Benet, però ha jurat i rejurat que no cantarà fins a Sant Marc.
* En passar Marquet i Creueta, ja et pots llevar la jaqueta.(Morella)
* Entre Sant Jordi i Sant Marc un dia d'hivern hi cap.
* L'abril eixut, si per Sant Marc plou, no hi ha res perdut.
* L'any que Sant Jordi el crucificarà, que Sant Marc el ressuscitarà i que Sant Joan el passejarà, el món s'acabarà.
    (var.) Sant Jordi mata Jesús, Sant Marc el ressuscita, i Sant Joan el torna sagramental.
* Malalt que passa Sant Marc, arriba a Nadal.
* Passats els Dolors, barques al secador, i per Sant Marc, altra vegada al mar.
* Pel març, a esquilar els ases per totes parts, que per Sant Marc ja fóra tard.
* Per Sant Jordi cava ton ordi, per Sant Robert que ja el tinguis cobert, que per Sant Marc ja faràs tard.
    (var.) Per Sant Jordi, cava ton ordi; per Sant Marc, ja faràs tard.
    (var.) Per Sant Jordi, sembra ton ordi, que per Sant Marc ja és tard.
* Per Sant Jordi espiga l'ordi, per Sant Marc espiga el blat.
* Per Sant Marc, a berenar al camp.
* Per Sant Marc, aigua als bassals.
* Per Sant Marc, arrenca l'herba dels sembrats.
* Per Sant Marc, el berenar d'hora i el sopar tard.
* Per Sant Marc, el bon gat és nat i per Santa Creu ja hi veu.
          Se celebra Sant Marc el 25 d'abril, i Santa Creu, el 3 de maig.
* Per Sant Marc, el canemar ni nascut ni per sembrar.
* Per Sant Marc, el llop ja és nat.
* Pluja per Sant Jordi i per Sant Marc, porrons i barrals trencats.
* Sant Benet flaons no pot menjar, i Sant Marc no pot dejunar.
          Sant Benet (21 de març) sempre cau dins la Quaresma, mentre que Sant Marc (25 d'abril) sempre cau passada la Pasqua.
* Sant Marc evangelista, maig a la vista.
* Sant Marc, guardeu-nos el blat.
* Sant Marc ha portat cistella.
* Sant Marc no pot dejunar.
* Sant Marc, patró dels ruixats.
* Sant Marc porta panera pel davant o pel darrera.
* Sant Marc porta porta ventera; si no la porta al davant, la porta al darrere.
* Si per Sant Marc plou, ni fruites ni pinyols.
* Si per Sant Marc plou, quaranta dies plou, i si fa vent, quaranta dies més.
* Si plou per Sant Marc, ni cabàs ni sac.
* Si plou per Sant Marc, ni fruita ni pa.
* Si plou per Sant Marc, ni viandes per totes parts.
* Si vols menjar síndries aviat, sembra-les per Sant Marc i les tindràs per Sant Jaume tot al més tard.
* Ventades per Sant Marc, boirades per la mar.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 Parés i Puntas, 1999.
* ↑ Alcover, Antoni M.; Moll, Francesc de B. «creu». A: Diccionari català-valencià-balear. Barcelona: IEC, 2002.
* 1 2 Amades, Joan. Costumari català : el curs de l'any. Vol. III. Barcelona: Salvat, 1952, p. 285-307.
* ↑ Alcover, Antoni M.; Moll, Francesc de B. «Marc». A: Diccionari català-valencià-balear. Barcelona: IEC, 2002.
* ↑ Amades, 1932.
* ↑ Correas Martínez; Gargallo Gil, 2003.

## Bibliografia

* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.